崔沔

崔沔（），字若冲，博陵郡安平县（今河北省衡水市安平县）人，出自博陵崔氏的博陵第二房，唐朝官员。

 生平
崔沔是北周隴州刺史崔说四世孫，曾祖崔弘峻為隋朝銀青光祿大夫、趙王長史。祖父崔儼為唐朝益州雒縣令。父崔皚為朝散大夫、汝州长史、安平縣開國男，赠衛尉少卿。嫡母安平县君赠安平郡夫人王媛。

擢進士。舉賢良方正對策第一，拜麟台校書郎。當時落第士子不滿，又重新舉行重試，結果崔沔对策又工於前次，为天下第一。转陆浑主簿，秩满调迁，吏部侍郎岑羲很看重他，曰：“君今郤詵也。”荐為左補闕。以公正嫉邪，拜殿中侍御史。歷遷起居舍人、尚書祠部員外郎、給事中，改中書舍人、工部虞部司郎中，擢御史中丞。左遷歷任著作郎，升秘書少監、左庶子，拜中書侍郎，出為魏州刺史、加通議大夫，入為左散騎常侍貳東宮居守、集賢院學士、秘書監、太子賓客兼懷州刺史。

开元年间，罷相為东都副留守，官山東刺史。开元二十七年十一月十七日（739年12月21日）去世，虚岁六十七，唐玄宗哀悼，赠予崔沔礼部尚书，谥号孝公《颜鲁公集·卷四十》：公讳沔，字若冲，博陵安平人。其先出於齐太公之后。自亭伯三世文宗，秘书监六支派别，叔轨季则，俱死王事。神谦神通，并高循绩。子彭、弘度，以武干称，景隽、巨伦，以文行著。继方面者累代，列史传者十人。奕叶相承，恒为鼎族。曾祖弘峻，隋银青光禄大夫赵王长史。祖俨，皇朝益州雒县令。父皑，年未四十，为库部员外郎，因择能吏为寿安令，又充江西道廉察使。徙醴泉，遂历四邑，盘桓不进，以刚正也。累至朝散大夫汝州长史，封安平县男，赠卫尉少卿。公即安平之次子也，全德天至，成人玉立。盖圣代之宝臣，华宗之孝子，文章之哲匠，礼乐之祖师。既不可以一名，又何能以悉数？年二十四，举乡贡进士。考功郎李迥秀器异之曰：「王佐才也。」遂擢高第。其卸举贤良方正，对策万数，公独居第一，而兄浑亦在甲科。典试官梁载言、陈子昂叹曰：「虽公孙鼍郄不及也。」召见前殿，拜麟台校书郎，繇是名盖天下。御史张思敬以德行荐，久之，以资授陆浑主簿。平阳王敬晖，宏度外之交，略上官之礼。丁府君忧，服除，太夫人勉起之。以所试超迈，擢拜左补阙，迁殿中侍御史。奉敕按窃金者，公得其情，许之不死，竟得减论。诸王或恃贵不遵法度，举而按之，其不吐茹也如此。寻迁起居舍人，当扈从。以亲老抗疏乞退，荐琅琊王邱、太原郭、渤海封希颜等自代。睿宗嘉之，特许留司，以遂其孝养。迁祠部员外郎，幸僧有请度人者，公拒不奉诏。迁给事中，大理卿韩思复用法小差，权臣致劾，公特宽之。迁中书舍人，省改紫微，其官仍旧。又固辞以亲老，除庆部郎中。开元初摄御史中丞或讼吏曹之不平，公与崔泰之衔命详理，多所收拔。俄而即真，兼都畿按察使。岁或不稔，公请发粟赈贷之，赖全活者以万数。内谒者霍元忠有罪，公执之以闻，元宗使以玺书劳之。公之澄清中外也，以畿县令长陆景融、刘体微、卢晖有异政，丞尉宋遥、皇甫翼、陈希烈、宋鼎、萧隐之、范冬芬、杨慎馀、刘日正、高昌寓、州掾李、裴旷等，并以清白吏疏而荐之。二十二年，置十道采访使，公所举六人在焉。执事子有不法者，公举之不回。移著作郎，寻迁秘书少监、修图书使，寻判大理卿、礼部侍郎。公既职司典礼，乃删写疏论数百卷，以备阙遗。特加朝散大夫，迁左庶子。丁太夫人忧。徵拜中书侍郎，出为魏州刺史。乃肇移元城，徙置新市，吏人便之。乙丑岁，元宗东封，知顿使奏课第一，赐绢二百匹。岳下观礼，献《庆云颂》，又赐绢一百匹。明年入朝，分掌十铨。公与王邱为选人所歌曰：「沔人澄明澈底清，邱山介直连天峻。」时人韪之，还州。以理有异绩，御史大夫崔隐甫、中丞宇文融朝服表荐，玺书宠慰。无何，徵拜左散骑常侍。上以六宫亲蚕丝赐近臣，公献《御丝赋》，又侍宴别殿，赋《端午诗》，屡蒙锡以缣帛彩罗。兼判国子祭酒，俄充东都副留守。十七年，有事陵庙，追赠安平公及太君曰安平夫人。驾还，罢留守。二十年春，奉敕撰《龙门公宴诗序》，赐绢百匹。延入集贤院，修《老子道德经疏》，行於天下。二十一年迁秘书监，修撰如故。属耕藉田，为居守，赐绢百匹。迁太子宾客，出兼怀州刺史。二十四年罢州，又以本官充东都副留守，累加通议大夫。二十七年冬十一月十有七日，寝疾薨於位，春秋六十有七。元宗震悼，赠礼部尚书，葬日量借手力幔幕。故吏前监察御史博陵崔颂为公行状云：「公德充符契，精贯人极，孝爱闻於天下，制作垂於无穷。执太夫人之丧，徒跣吐血，以身为粪土，况乎含宏内恕，夷坦外名，德至矣乎！今之达者，若以富贵崇德，行藏养高，则老莱阙於荣亲，黔娄褊於谋道，又加於古人矣。故养则致其乐，丧则过乎哀，以兄姊之戚亚其亲，甥侄之慈甚其子。至於药砭备物，温清异宜，手胝杵臼之间，身辱汗濯之伍，汲汲然矣。每至宗庙心斋，严恭礼事，明发不寐，翌日馀悲。故声气感人者深，仪形化人者远。躬践五德，退让於恭俭温良；行张四维，加信於仁义礼智。而老骥伏枥，以鲍骢不忘；白鸠巢檐，以家瑞终黔。则非殊伦绝辈，拟议乎万一矣！」太常博士裴总议曰：「公醇一诞灵，文明含粹，蹈元和以为天性，籍间气以为人师。前后历官，或拜而不至，或至而不留。瘠形瞽目，誓尊孝养，可不谓孝乎？遂谥曰孝公。」凡所著文集二十九卷，并嗣子祐甫论次先志一卷，为三十卷。吏部员外郎赵郡李华为集序云：「公之侍亲也，孝达乎神祇；居忧也，哀贯乎天地。丧期有数，而茹荼终身。亲交邻里，饥者待公而炊，寒者待公而裘，蒸尝之奠，待公而具，故禄廪虽厚，而未常足也。传祖祢之美，合於礼经。见公文章，知公行事，则人伦之序、理乱之源备矣。祐甫纯行而文，直清而和，希公门者，谓公存焉。」亡贤数载如此。初太夫人患目，公倾安求医。或曰：「疗之必愈，恐寿不得延。」太夫人及公悲恨而罢，自是竭力奉养，不脱冠带者仅三十年。每至良辰美景，胜引佳游，必扶侍左右，笑言陈说。亲朋往来，莫知太夫人之有苦也。公年官虽高，至於食果蔬菜，与子侄躬自植艺溉灌，以申馨洁。Н终丧，虽见孩稚者，必设位束带，尽哀以礼之。公与江夏李邕友善，为校书郎时，引邕馆於秘阁之下，读书者累年，邕由是才名益盛。邕与尚书席建侯尝过公，怪乘马癯羸，曰：「何不於厅前自观饣未饲？忽然致殒，何以更之？」公唯而不易。他日，二公又以为言。公良久则曰：「每欲发言，恐涉有疑於厮养者，所以沈吟自愧。」二公退而谓人曰：「每想崔公此言，使人惭恧如醉。」延和、太极之间，公既留司东都，遂鬻所乘马，就故人监察御史张汯子深河南府崇政坊买宅以制居，建宗庙於西南。维先太夫人安平郡夫人堂在宅之中，俭而不陋，净而不华，六十馀年，榱栋如故。堂东嫂卢夫人所居，堂之东北，郑氏、李氏姊归宁所居。堂之北五步之外，建瓦堂三间以居之，杂用旧椽，不崇坛，无赭垩。累历清要，所得禄秩，但奉尝，资嫂姊，给孤幼，营甥侄婚姻而已。朝服衣马，一皆取其下者，唯祭器祭服称礼焉。其室竟不修，臮夫人太原郡太夫人王氏捐床帐之后，公徙居他室，或在宾馆，而无常所。为常侍时，著《陋室铭》以自广。天宝末，子孙洒扫，贮书籍剑履而已。逆胡再陷洛阳，屋遂崩圮，唯檐下废井存焉。。《全唐诗》中錄詩一首，《全唐文》收十四篇，作有《陋室銘》以言志。长子崔成甫，官至监察御史，李白詩中常稱之崔侍御。次子崔祐甫，官至宰相。

侍母至孝，母有目疾，崔沔傾家產求醫，並親自奉養，不脫冠帶者三十年。遇美景良辰時，輒扶親出遊。

 延伸阅读 


參考文獻
歐陽修《新唐書》列傳第五十四
《有唐通议大夫守太子宾客赠尚书左仆射崔孝公（沔）墓志》
《崔沔妻王夫人墓志》
《贈禮部尚書清河孝公崔沔集序》

C崔
C崔
C崔
M
M沔
Category:谥孝